5.

Príloha VII (ČASŤ NCO) sa mení takto: a) ustanovenie NCO.GEN.102 sa mení takto: i) nadpis sa nahrádza takto: „NCO.GEN.102 Turistické motorové klzáky a motorové vetrone“; ii) písmeno d) sa vypúšťa; b) v ustanovení NCO.GEN.103 sa písmeno a) nahrádza takto: „a) sa začínať a končiť na tom istom letisku alebo mieste prevádzky okrem vetroňov;“; c) ustanovenie NCO.GEN.105 sa mení takto: i) v písmene a) bode 4 sa body iii) a iv) nahrádzajú takto: „iii) prístroje a vybavenie potrebné na uskutočnenie daného letu sú nainštalované v lietadle a sú funkčné, pokiaľ podľa zoznamu minimálneho vybavenia (MEL) alebo rovnocenného dokumentu nie je povolená prevádzka s nefunkčným zariadením, ako sa to vyžaduje v ustanoveniach NCO.IDE.A.105, NCO.IDE.H.105 alebo NCO.IDE.S.105; iv) hmotnosť lietadla a umiestnenie ťažiska sú také, že let sa môže uskutočniť v rámci obmedzení uvedených v dokumentácii o letovej spôsobilosti;“; ii) v písmene f) sa bod 1 nahrádza takto: „1. byť na svojom pracovnom mieste pripútaný bezpečnostnými pásmi a“; d) ustanovenie NCO.GEN.106 sa vypúšťa; e) v ustanovení NCO.GEN.135 sa písmeno c) nahrádza takto: „c) Bez ohľadu na písmeno a) pri letoch vetroňov s výnimkou turistických motorových klzákov môžu dokumenty a informácie uvedené v písmene a) bodoch 2 až 8 a bodoch 11, 12 a 13 zostať uložené v sprievodnom vozidle.“; f) ustanovenie NCO.OP.121 sa vypúšťa; g) ustanovenie NCO.OP.127 sa vypúšťa; h) ustanovenie NCO.OP.150 sa nahrádza takto: „NCO.OP.150 Preprava cestujúcich Veliteľ lietadla zabezpečí, aby sa pred rolovaním, vzletom a pristávaním a počas týchto činností a kedykoľvek to veliteľ lietadla v záujme bezpečnosti považuje za potrebné, každý cestujúci na palube nachádzal na svojom sedadle alebo lôžku a bol riadne pripútaný bezpečnostným pásom alebo postrojom.“; i) ustanovenie NCO.OP.156 sa nahrádza takto: „NCO.OP.156 Fajčenie na palube – vetrone Fajčenie na palube vetroňa nie je povolené.“; j) ustanovenie NCO.OP.176 sa vypúšťa; k) ustanovenie NCO.OP.185 sa nahrádza takto: „NCO.OP.185 Riadenie palivového systému počas letu Veliteľ lietadla v pravidelných intervaloch kontroluje, či množstvo zostávajúceho použiteľného paliva nie je menšie ako množstvo paliva potrebné na pokračovanie letu na letisko alebo prevádzkové miesto s priaznivými poveternostnými podmienkami, pri plánovanej zálohe zostávajúceho paliva požadovanej podľa ustanovení NCO.OP.125 alebo NCO.OP.126.“; l) ustanovenie NCO.OP.215 sa vypúšťa; m) v ustanovení NCO.POL.100 sa písmeno a) nahrádza takto: „a) V každej fáze prevádzky musí naloženie, hmotnosť a poloha ťažiska (CG) lietadla vyhovovať obmedzeniam stanoveným v letovej príručke lietadla alebo v rovnocennom dokumente.“; n) ustanovenie NCO.POL.105 sa nahrádza takto: „NCO.POL.105 Váženie a) Prevádzkovateľ zabezpečí, aby sa hmotnosť a ťažisko lietadla určili skutočným zvážením pred prvým uvedením lietadla do prevádzky. Kumulované účinky modifikácií a opráv na hmotnosť a vyváženie sa musia započítať a riadne zdokumentovať. Tieto informácie musí mať k dispozícii veliteľ lietadla. Ak nie je vplyv modifikácií na hmotnosť a vyváženie presne známy, musia sa lietadlá opäť zvážiť. b) Váženie vykonáva: 1. v prípade letúnov a vrtuľníkov buď výrobca lietadla, alebo organizácia schválená na údržbu, a 2. v prípade vetroňov buď výrobca lietadla, alebo sa vykonáva v súlade s prílohou I k nariadeniu (ES) č. 1321/2014.“; o) v podčasti D sa vypúšťa oddiel 4; p) v ustanovení NCO.SPEC.115 sa písm. b) nahrádza takto: „b) Počas kritických fáz letu alebo kedykoľvek to veliteľ lietadla v záujme bezpečnosti považuje za potrebné, sedí člen posádky pripútaný na určenom pracovnom mieste, pokiaľ sa v kontrolnom zozname neuvádza inak.“; q) v ustanovení NCO.SPEC.120 sa písmeno b) nahrádza takto: „b) Počas kritických fáz letu alebo kedykoľvek to veliteľ lietadla v záujme bezpečnosti považuje za potrebné, sedí špecialista na úlohy pripútaný na určenom pracovnom mieste, pokiaľ sa v kontrolnom zozname neuvádza inak.“